Карпалак 2001 - Википедија

# Карпалак 2001

### Од Википедија, слободна енциклопедија

Десет припадници на безбедносните сили на Република Македонија биле убиени, а тројца повредени во нападот што припадниците на ОНА го извршиле врз воениот конвој кај местото Карпалак на автопатот Скопје - Тетово. Конвојот бил нападнат од заседа, утрото во 9 и 30 часот.

Во нападот животот го загубиле: Нане Наумовски, Сашо Китаноски, Бранко Секулоски, Горан Миноски, Марко Деспотоски, Ердован Шабаноски, Љубе Грујоски, Дарко Велјаноски, Пеце Секулоски и Веби Рушидоски, сите од резервниот состав на АРМ од гарнизонот Прилеп.

Конвојот со 13 транспортери, 15 тенкови, 30-тина камиони, потешко пешадиско оружје: топчиња, хаубици и два автобуса со резервисти одел кон Тетово, Еребино, за да изврши смена на силите и да однесе дополнителна опрема за војската која што била сместена во Тетовско.

Со минофрлачи, тромблони, зољи и автомати било пукано од клисурата Карпалак, при што бил погоден еден камион од конвојот кој се запалил. Било запалено и едно цивилно возило, а било стрелано од автоматско оружје завршија и во автобусите со кои се транспортирале војниците. Возачот на автобусот успеал да го оддалечи возилото од местото на заседата.

По нападот македонските безбедносни сили го употребиле авионот "Сухои" за надлетување на теренот, а за цело време надлетувале и хеликопетрите. Автопатот Скопје - Тетово бил затворен за сообраќај.

Никој од командната и раководна структура во македонскиот воен и цивилен естаблишмент не ја превзел одговорноста за жртвите и направените штети.

За време на нападот, министер за одбрана бил господинот Владо Бучковски

Во заштитниот средишен бедем на автопатот има поставено метална табла која потсетува на овој настан. Во чест на паданатите жртви, во Прилеп со одлука на локалните власти се преименувани неколку улици кои ги носат имињата на загинатите. Во дворот на касарната Мирче Ацев е подигнато спомен обележје пред кое секоја година се оддава почит на жртвите.

Преземено од "http://mk.wikipedia.org../../../%D0%BA/%D0%B0/%D1%80/%D0%9A%D0%B0%D1%80%D0%BF%D0%B0%D0%BB%D0%B0%D0%BA_2001.html"

Категорија: Република Македонија, вооружен конфликт 2001

##### Views

- Статија
- Разговор
- Тековна верзија

##### Пребарај